Skaņas tehniķis/-e
Siguldas novada Kultūras centrs (reģistrācijas Nr. 40900010595) aicina komandā skaņas tehniķi/-i darbam Siguldas novada Kultūras centrā “Siguldas devons” uz nenoteiktu laiku.
Galvenie darba pienākumi
· Nodrošināt Siguldas novada Kultūras centra organizēto pasākumu profesionālu apskaņošanu, pielāgojot skaņas sistēmas un tehniskos risinājumus konkrētā pasākuma vajadzībām (pēc nepieciešamības nodrošinot apskaņošanu arī Kultūras centra struktūrvienībās Morē, Allažos un Siguldas pagastā).

· Veikt skaņas un video tehnikas sagatavošanu, uzstādīšanu, konfigurēšanu un ekspluatāciju pasākumu norises nodrošināšanai Siguldas novadā.
· Nodrošināt skaņas kvalitāti pasākumu laikā, operatīvi novēršot tehniskus traucējumus un pielāgojot skaņas risinājumus situācijai.
· Sadarboties ar producentiem, režisoriem, māksliniekiem, pasākumu organizatoriem un citiem tehniskās komandas speciālistiem, lai nodrošinātu pasākuma mākslinieciskajām un tehniskajām prasībām atbilstošu skaņas kvalitāti.
· Veikt Kultūras centra skaņas un ar to saistītās tehniskās infrastruktūras ikdienas apkopi, pārbaudi un uzturēšanu darba kārtībā.
· Identificēt tehniskus bojājumus un, savas kompetences ietvaros, veikt nelielus remonta un apkopes darbus, kā arī nepieciešamības gadījumā organizēt iekārtu nodošanu remontā.
Prasības:
· 1. līmeņa augstākā profesionālā izglītība, vismaz 1 gada pieredze pasākumu tehniskajā apkalpošanā;
· spēja plānot un organizēt savu laiku atbilstoši darbam;
· pārzināt un spēt darboties ar skaņas apstrādes programmām un tehniku. 

Iestāde piedāvā:
· draudzīgu un profesionālu darba kolektīvu;
· sociālās garantijas;
· profesionālās attīstības un pilnveides iespējas;
· atalgojumu saskaņā ar normatīvajiem aktiem 1297 eiro mēnesī pirms nodokļu nomaksas (pārbaudes laikā -5%);
· darba laiku 40 stundas nedēļā un darba līgumu uz nenoteiktu laiku.

Pieteikties darbā, CV un motivācijas vēstuli sūtot uz e-pasta adresi kultura@sigulda.lv līdz 18.decembrim. Tālrunis uzziņām: 29571713.
Datu pārzinis ir Siguldas novada pašvaldība, reģistrācijas numurs 90000048152, juridiskā adrese Pils ielā 16, Siguldā, Siguldas novadā, kas veic personas datu apstrādi darbinieku atlasei. Papildu informāciju par minēto personas datu apstrādi var iegūt Siguldas novada pašvaldības tīmekļa vietnes www.sigulda.lv sadaļā Pašvaldība/Privātuma politika, iepazīstoties ar Siguldas novada pašvaldības iekšējiem noteikumiem “Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.




